CELEX: 62012FN0142
Language: el
Date: 2012-11-16 00:00:00
Title: Υπόθεση F-142/12: Προσφυγή-αγωγή της 16ης Νοεμβρίου 2012 — ΖΖ κατά Επιτροπής

26.1.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 26/77
            
         Προσφυγή-αγωγή της 16ης Νοεμβρίου 2012 — ΖΖ κατά Επιτροπής
   (Υπόθεση F-142/12)
   2013/C 26/161
   Γλώσσα διαδικασίας: η γαλλική
   
      Διάδικοι
   
   
      Προσφεύγων: ΖΖ (εκπρόσωποι: B. Cambier και A. Paternostre, δικηγόροι)
   
      Καθής: Ευρωπαϊκή Επιτροπή
   
      Αντικείμενο και περιγραφή της διαφοράς
   
   Ακύρωση της αποφάσεως της Επιτροπής επί της αιτήσεως αναγνωρίσεως επαγγελματικής ασθένειας, την οποία υπέβαλε ο προσφεύγων δυνάμει του άρθρου 73 του ΚΥΚ, με την οποία του αναγνωρίζεται ποσοστό μερικής μόνιμης αναπηρίας 20 % και ορίζεται ως ημερομηνία σταθεροποιήσεως των βλαβών η 25η Φεβρουαρίου 2010 και αίτημα αποζημιώσεως για υλική και ηθική βλάβη.
   
      Αιτήματα του προσφεύγοντος-ενάγοντος
   
   Ο προσφεύγων-ενάγων ζητεί από το Δικαστήριο Δημόσιας Διοίκησης:
   
               —
            
            
               να αναγνωρίσει ότι η Επιτροπή υπέχει ευθύνη για τη μη τήρηση ευλόγου προθεσμίας και για ορισμένα παραπτώματα τα οποία η ίδια ή τα όργανά της διέπραξαν κατά την εξέταση της αιτήσεως αναγνωρίσεως επαγγελματικής ασθένειας που υπέβαλε ο προσφεύγων βάσει του άρθρου 73 του ΚΥΚ·
            
         
               —
            
            
               να ακυρώσει τις αποφάσεις της ΑΔΑ της 11ης Ιανουαρίου και της 7ης Αυγούστου 2012·
            
         
               —
            
            
               να υποχρεώσει την Επιτροπή να καταβάλει στον προσφεύγοντα και στην οικογένειά του ποσό ύψους 100 000 ευρώ για την ικανοποίηση της ηθικής βλάβης που προκλήθηκε ειδικώς στον προσφεύγοντα ανεξαρτήτως της ασθένειάς του·
            
         
               —
            
            
               να αναγνωρίσει ότι η Επιτροπή υπέχει ευθύνη για διάφορα παραπτώματα, τα οποία διέπραξε η ίδια και τα όργανά της, τα οποία συνέβαλαν στην εμφάνιση, στη διατήρηση και στην επιδείνωση της καταστάσεως της υγείας του προσφεύγοντος και να την υποχρεώσει, ως εκ τούτου, να καταβάλει στον προσφεύγοντα το ποσό του 1 798 650 ευρώ ως αποζημίωση για την αποκατάσταση της υλικής ζημίας του και ποσό 145 850 ευρώ για την ικανοποίηση της ηθικής βλάβης και για λοιπά έξοδα. Το συνολικό αυτό ποσό μπορεί να μειωθεί κατά 268 679,44 ευρώ, ποσό που του έχει ήδη καταβληθεί κατ’ εφαρμογή του άρθρου 73 του ΚΥΚ·
            
         
               —
            
            
               να υποχρεώσει την Επιτροπή να καταβάλει τόκους προς 12 % επί του συνόλου των προαναφερθέντων ποσών από τον μήνα Νοέμβριο 2004, ημερομηνία κατά την οποία η αίτηση του προσφεύγοντος βάσει του άρθρου 73 του ΚΥΚ θα μπορούσε να είχε διεκπεραιωθεί·
            
         
               —
            
            
               να καταδικάσει την Επιτροπή στα δικαστικά έξοδα.